# **DECIZIA ETAPEI DE ÎNCADRARE**

 proiect

Ca urmare a solicitării de emitere a acordului de mediu adresate de **S.C.COMFRIG S.R.L.,** cu sediul în com. Crișeni,satul Crișeni, nr. 422,județul Sălaj, pentru proiectul: “***Modificare soluție autorizată prin A.C. nr. 29/1 din 27.05.2020 prin realizare extindere la construcție autorizată”,*** propus a fi amplasat în județul Sălaj, comuna Crișeni, satul Crișeni, nr. 422, înregistrată la A.P.M Sălaj cu nr. 5186 din 19.06.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.09.2023, că proiectul: “ ***Modificare soluție autorizată prin A.C. nr. 29/1 din 27.05.2020 prin realizare extindere la construcție autorizată*** *”****,*** propus a fi amplasat în județul Sălaj, comuna Crișeni, satul Crișeni,nr. 422,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10, lit. a) – proiecte de dezvoltare a unităților/zonelor industriale , și pct. 13, lit. a) orice modificări sau extinderi altele decât cele prevăzute la pct. 24 din anexa nr. 1, ale proiectelor prevăzute în anexa nr. 1, sau în prezenta anexă , deja autorizate , executate sau în curs de a fi executate care pot avea efecte semnificative negative asupra mediului .

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul, Graiul Sălajului, afişare și înregistrare anunţ la sediul Primăriei Comunei Crișeni, precum și la sediul și pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu.

**b)** Caracteristicile proiectului:

Prin proiect se propune :

Realizarea unei construcții la un nivel de finisare și dimensionare a spațiilor și volumelor care să respecte exigențele actuale la nivel național și comunitar. Construcția autorizata prin A.C. NR. 29/1 DIN 27.05.2020 are funcțiunea de “Hala cu destinația de producție confecții metalice”. Extinderea propusa va avea funcțiunea parțial ca si depozit confecții metalice si parțial ca si centru de instrucția pentru montaj rafturi metalice.

Terenul în suprafață de 19.977 mp, aferent lucrărilor propuse, se află situat în intravilanul comunei Crișeni, nr.422, localitatea Crișeni (Parcele FRASINI), jud. Sălaj și este proprietatea beneficiarului, fiind înscris în Carte Funciară cu Nr. 54005. Amplasamentul este situat în zona industrială a localității, iar accesul la teren se va realiza din drumul public de acces trecând peste parcela cu nr. CAD 51152 care se află în proprietatea beneficiarului Sc COMFRIG SRL

Beneficiarul , dorește realizarea extinderii construcției hala metalica producție confecții metalice autorizate in 2020. Extinderea se va realiza in latura de nord-vest a construcției existente in paralel cu limita de proprietate.

Terenul studiat are categoria de folosință „curți construcții” pentru 11.200mp din suprafața totala iar pentru restul de 8777mp are categoria de folosință „teren arabil”.

Pe amplasamentul studiat exista următoarele construcții:

• C1- Hala de producție P+1 cu Sc=500mp; Sd=1.000mp

• C2 Hala confecții metalice P cu Sc=1.189mp; Sd=1.189mp;

• C3 Hala confecții metalice P cu Sc=796mp; Sd=796mp;

• C4 Hala confecții metalice P (corb b) cu Sc=1.816mp; Sd=1.816mp;

• Hala confecții metalice P (ac nr 29.1 din 2022);Sc=Sd=3.153,90mp;

• Hala existent P; Sc=985mp; Sd=985mp. (nu apare in C.F.)

S= construita existenta pe amplasament= 8.439,90mp\*

S= desfășurata existenta pe amplasament=8.939,90mp\*

Clădirea realizată in baza autorizației de construire cu A.C. NR. 29/1 din 27.05.2020 își păstrează circuitele funcționale autorizate ce constau in spațiul hala producție si depozitare confecții metalice si 4 grupuri sanitare in latura nordica. Clădirea are acces înspre spațiul de producție si depozitare atât din latura sudica cat si nordica prin intermediul mai multor porți de acces auto si pietonale.

Extinderea propusa va fi avea doua zone funcționale :

•zona din latura sudica cu circuit închis si acces din latura sudica intr-un singur spațiu cu funcțiunea de depozitare confecție metalica.

•zona din latura nordica cu funcțiunea generala de „centru de instructaj si atelier montaj rafturi metalice specializate”. Centru va fi împărțit in zona de atelier care se desfășoară pe un nivel parter pe toata înălțimea halei si zona de birouri care se desfășoară pe nivel parter si nivel etaj (cota +2,93) realizate in interiorul halei si având aceiași înălțime totala ca si zona de atelier.

Accesul înspre zona de atelier se realizează din latura nordica a construcției direct din exterior printr-o ușa de acces pietonala si una de acces auto. Dinspre zona de atelier se poate face accesul înspre zona de birouri la nivel parter aflata in latura vestica a extinderii sau înspre zona de Sali de instructaj la nivel etaj (cota+2,93) , acces ce se va realiza prin intermediul unei scări metalice. Tot din zona de atelier se va face accesul intre grupurile sanitare aferente personalului din atelier.

 Accesul înspre spatiile de birouri se realizează pietonal direct dinspre exterior din latura de nord in zona de hol care distribuie circulația înspre spatiile de birou de la parter, grupurile sanitare pe sexe si acces înspre atelier. La nivelul etajului a zonei de birouri se realizează accesul printr-o scara metalica din zona de atelier. Nivelul etaj este împărțit in doua săli de instructaj fiecare cu acces separat. Cele doua spatii care sunt separate printr-un perete cortina retractabil care face posibila transformarea într-o singura sala cu dimensiunea dublata in cazul in care este necesar. La nivel etaj mai exista o încăpere in închisa cu acces restricționat care deservește ca si camera server. De la nivel etaj exista o scara de evacuare in exterior in caz de incendiu direct înspre latura vestica a construcției.

Toate încăperile destinate birourilor vor fi iluminate si ventilate natural

Construcția are accese pietonale si auto in latura de nord si de sud si un acces de evacuare de urgenta dinspre zona de etaj a birourilor in latura de vest a extinderii propuse.

Sistemul constructiv: Structura clădirii va fi tip metalică, stâlpii si grinzile metalice fiind executate din euro-profile. Panele de acoperiș vor fi realizate din profile laminate la rece de tip „Z” iar acoperișul va avea o pantă de cca. 9,45% (5,4°) realizat din panouri sandwich cu grosimea de 10cm iar pentru închiderile laterale se vor folosi panouri sandwich 10cm fixate de structura clădirii cu ajutorul unor profile laminate la rece de tip ‚C’. Compartimentare la interior se va realiza din pereți neportanți din placi de gipscarton cu structura metalica si cu miez termoizolant iar perimetrul interior al zonei parter si etaj va fi închis cu un perete perimetral care are structura mixta din panou sandwich spre zona de depozit a halei si gipscarton înspre spatiile de birou interioare. La grupurile sanitare realizate in construcția autorizata compartimentarea se face prin panouri din hpl.

Fundațiile construcției pentru stâlpii din confecție metalica vor fi de tip izolate elastice, adâncimea de fundare situându-se la -1.45 m. fata de cota terenului amenajat, cu condiția încastrării fundațiilor minim 30 cm. în terenul bun de fundare.

**Compartimentări, suprafețe indici constructivi:** Construcția autorizata si extinderea propusa vor avea următoarea dispoziție funcțională:

 **PARTER (cota +0.00)**

<construcția autorizata>

- Hala producție- depozit. conf. metalice S=3.095,25 mp. pard. ciment sclivisit;

- Gr. Sanitar 1 S= 7,75 mp pard. ciment sclivisit;

- Gr. Sanitar 2 S=8,15 mp pard. ciment sclivisit;

- Gr. Sanitar 3 S=8,15 mp pard. ciment sclivisit;

- Gr. Sanitar 4 S=7,75 mp pard. ciment sclivisit;

<extindere propusa>

- Depozit confecții metalice S=407,40 mp pard. ciment sclivisit;

- Zona asamblare si depozitare rafturi S=435,50mp. pard. ciment sclivisit;

- Hol S=1,90 mp pard. parchet;

- Hol S=14,30 mp pard. parchet;

- Birou „open space” S= 47,60 mp pard. parchet;

- Birou S= 9,65 mp pard. parchet;

- Oficiu S= 7,80 mp pard. parchet;

- Gr. sanitar F S= 3,30 mp pard. parchet;

- Gr. sanitar B S= 4,80 mp pard. parchet;

- Gr. sanitar S= 10,20 mp pard. parchet;

Suprafața utila S.u=4.069,50mp

Suprafața construita autorizata S.C=3.153,90mp

Suprafața construita extindere propusa S.C=971,65mp

Etaj (cota +2.93)

<extindere propusa>

- Platforma acces S=5,75mp. structură metalica;

- Sala instructaj 1 S=45,10 mp pard. parchet;

- Sala instructaj 2 S=45,65 mp pard. parchet;

- Camera server S=10,00 mp pard. parchet;

Suprafața utila S.u=100,75mp

Suprafața nivel S.n=115,90mp

**Vecinătăți:**

- de 4,36m. fată de limita proprietății din nord (stație de betoane);

- de 1,67m(2,21)m. fată de limita proprietății din vest (Valea Miții);

- de 87,mm m. fată de limita proprietății din sud;

- 9,47m fata de construcție hala existenta in latura de sud

- in latura de est este alipita construcției autorizata cu A.C. NR. 29/1 DIN 27.05.2020;

**Distanțele minime ale construcției față de limita vecinătăți sunt**:

* **5,04 m** față de limita proprietății din nord;
* **0,96 m** față de limita proprietății din est;
* **58,26 m** față de limita proprietății din sud;
* **7,32 m** față de limita proprietății din vest;

**Bilanțul teritorial:**

• S. teren = 19.977mp ( conform extras CF nr 54005\_UAT Crișeni);

• S. construita autorizata cu A.C. NR. 29/1 DIN 27.05.2020 : S.C./S.D.=3.153,90mp;

• S. construita extindere propusa S.C=971,65mp

• S. desfășurată extindere propusa S.D=1087,55mp.

• S.c existenta pe amplasament =8.439,90mp (Construcții existente + construcție autorizata).

• S.d existenta pe amplasament =8.939,90mp (Construcții existente + construcție autorizata).

• S.C rezultata pe amplasament =9.411,55mp.

• S.D rezultata pe amplasament =10.027,45p.

• **P.O.T. existent=42,25%; C.U.T. existent=0,45;**

• **P.O.T. propus=47,11%; C.U.T. propus= 0,50;**

Atelierul de confecții execută confecțiile / construcțiile metalice pe baza comenzilor primite de la șantiere / terți, care au fost aprobate de către conducerea unității.

Activitățile de verificare a documentației de execuție, a comenzilor, de asigurare a detaliilor de execuție, necesarelor de materiale, dispozitive, utilaje si echipamente, a procedurilor și a personalului se realizează de către compartimentele funcționale de resort din cadrul unității, conform procedurilor de sistem si ale procedurilor specifice de lucru aferente.

Atelierul va fi să fie dotat cu sculele, dispozitivele, echipamentele si utilajele necesare corespunzător operațiilor care se executa in cadrul acestuia.

b2) cumularea cu alte proiecte existente și/sau aprobate: lucrările necesare realizării proiectului nu se suprapun cu alte proiecte existente sau planificate în zonă.

b3) utilizarea resurselor naturale, în special a solului, a terenurilor, a apei si a biodiversităţii: în perioada de execuție a proiectului se vor folosi cantitățile necesare calculate prin proiect de nisip și pietriș, achizitionate de la furnizori autorizati. Se va utiliza apă tehnologică pentru umectarea betonului și a drumurilor din interiorul șantierului în perioadele calde și pentru a stopa existenta pulberilor în suspensie.

b4) cantitatea si tipurile de deşeuri generate/gestionate: Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea si alte efecte negative: se vor respecta limitele prevăzute de normele în vigoare.

**Măsuri pentru protecția calității apelor:**

In perioada de execuție a lucrărilor, sursele posibile de poluare a apelor pot fi următoarele:

* Apele meteorice din zona carosabila si din zona de șantier (inclusiv zone de depozitare)
* Apele meteorice din zona clădirilor si platformelor betonate, convențional curate;
* Manipularea si stocarea deșeurilor din construcții determina emisii specifice fiecărui tip de material si fiecărei operații de construcții;

Pentru diminuarea impactului asupra calității apelor, se vor aplica următoarele masuri de diminuare.

* organizarea de șantier si stocarea deșeurilor din construcții in vrac nu se va realiza in apropierea șanțurilor de garda si gurilor de colectare a apelor pluviale
* dotarea cu material absorbant si intervenție imediata in cazul in care se observa scurgeri, menținerea autovehiculelor într-o buna stare tehnica, staționarea acestora pe platforme betonate;
* apele uzate menajere si alte ape uzate rezultate de pe amplasament: proiectul nu implica evacuarea de ape uzate sau epurate in emisar natural, acestea se vor colecta prin rețea proprie pe amplasament într-un bazin vidanjabil.
* utilajele si vehiculele nu se vor spală pe amplasament
* ca măsura de protecție se interzice, pe cat posibil reparațiile utilajelor pe amplasament
* se recomanda lăsarea cat mai puțin timp expuse a excavațiilor deschise

Așa cum s-a menționat și anterior, proiectul nu implica evacuarea de ape uzate sau epurate în emisar natural. Evacuarea apelor uzate se va realiza in rețeaua de canalizare interioara si apoi in rețeaua centralizata.

In perioada de implementare a proiectului se vor adopta masuri pentru evitarea eroziunii hidraulice a suprafețelor excavate sau a depozitelor temporare de pământ, precum si a materialelor solubile sau antrenabile cu apa.

Personalul va fi instruit corespunzător. Utilajele ce vor deservi activitățile desfășurate vor trebui sa dețină toate inspecțiile tehnice necesare care sa ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere.

In aceste condiții riscul producerii unui accident poate fi considerat minim, iar probabilitatea producerii unei poluări cu hidrocarburi va fi redusa.

In condițiile respectării masurilor de protecție impuse, apreciem ca:

* impactul asupra apei subterane (condiții calitative si cantitative) va fi scăzut;
* impactul asupra calității apelor de suprafața va fi scăzut, dar antrenarea suplimentara de materii in suspensie nu poate fi exclusa.

**Măsuri pentru protecția aerului:**

Sursele de emisie aferente activităților de construire sunt in general surse fugitive, nedirijate.

Din activitatea de construire rezulta emisii cu caracter tehnologic reprezentate prin:

* *Emisii provenite din activitatea de construire*
* emisii de pulberi din procesul de săpături, terasări, compactări ale terenului,
* emisii provenite din manevrarea și stocarea agregatelor (moloz)
* *Emisii provenite din funcționarea utilajelor si autovehiculelor folosite la activitatea de construire*
* emisii din arderea combustibililor în motoarele autovehiculelor;
* emisii de praf din circulația autovehiculelor

Instalațiile pentru reținerea și dispersia poluanților în atmosferă;

Pentru diminuarea impactului asupra calității aerului, se vor aplica următoarele masuri de diminuare.

* stropirea cu apa a cailor circulabile din șantier, a materialelor cu conținut pulverulent depozitate vrac.
* se va evita aruncarea resturilor de moloz si a elementelor de construcție de la înălțime, pentru a nu se împrăștia pe paviment și genera astfel cantități suplimentare de praf;
* se recomanda stocarea materialelor în grămezi cat mai compacte (raport suprafața/volum cat mai mic)
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza in zilele cu vânt puternic. Se vor programa lucrările in funcție de prognoza meteo.
* utilajele folosite in activitatea de construire trebuise sa fie moderne si întreținute corespunzător si verificate din punct de vedere al noxelor (revizia tehnica la zi).
* la staționare, autovehiculele vor avea motorul oprit;
* se vor stabili trasee circulabile cat mai scurte si se vor impune limite de viteza pentru reducerea antrenării pulberilor

Apreciem ca in condițiile aplicării masurilor de mai sus impactul proiectului asupra calității aerului va fi minim, riscul depășirii limitelor legale in zonele sensibile fiind scăzut.

**Măsuri generale pentru protecția împotriva zgomotului și vibrațiilor:**

In timpul realizării lucrărilor, sursele de zgomot si de vibrații, ar putea fi reprezentate de mijloacele de transport si echipamentele cu care constructorul își desfășoară activitatea.

Amenajările și dotările pentru protecția împotriva zgomotului și vibrațiilor;

Pentru a evita producerea poluării fonice, toate utilajele care produc zgomot si/sau vibrații vor fi menținute in stare buna de funcționare.

Apreciem ca față de împrejurimi impactul zgomotului si al vibrațiilor este nesemnificativ si nu va afecta negativ populația din zona, construcțiile fiind amplasata într-o zona industriala, pe terenurile din vecinătate exista construcții cu destinații industriale. Impactul zgomotului si vibrațiilor pe durata lucrărilor de construcție are caracter temporar.

Totodată, pentru diminuarea impactului asupra comunității, se vor aplica următoarele masuri de protecție:

* nu se vor efectua lucrări noaptea (inclusiv transporturi);
* utilizarea de utilaje si instalații moderne, cu un nivel scăzut de zgomot generat;
* organizarea de șantier nu se va amplasa in vecinătatea ariilor protejate;
* in caz de zgomot puternic personalul va fi dotat cu mijloace individuale de protecție la zgomot;

In timpul realizării obiectivului, cu toate masurile de protecție propuse, poate exista un impact rezidual negativ de scurta durata, impact inerent activității de șantier.

* + - 1. **protecția împotriva radiațiilor:**

Sursele de radiații;

Nu exista surse de radiații atât in perioada de execuție, cat si pe perioada de funcționare a halei de confecții metalice propusa.

**Măsuri pentru protecția solului și subsolului:**

Pe durata de execuție a lucrărilor, sursele de poluare a solului pot fi:

* activitățile desfășurate in cadrul organizării de șantier. In acest caz sursele potențiale de poluare a solului sunt:
* stocarea si manipularea unor substanțe potențial poluatoare pentru sol. In aceasta categorie sunt incluse: carburanți, uleiuri etc.;
* operațiile de aprovizionare si alimentare a utilajelor sau mijloacelor de transport cu combustibil;
* depozitarea deșeurilor rezultate.
* apele uzate rezultate
* funcționarea utilajelor in zona fronturilor de lucru. Suplimentar, aici exista riscul pierderilor accidentale de ulei sau combustibil ca urmare a unor defecțiuni tehnice survenite la utilaje.
* traficul de vehicule grele prin emisiile de substanțe poluante degajate in atmosfera din arderea combustibilului

Lucrările și dotările pentru protecția solului și a subsolului:

Pentru diminuarea impactului asupra solului si subsolul se vor lua următoarele masuri:

* deșeurile rezultate din activitatea de construcție trebuie colectate in containere si pubele, amplasate in locuri special destinate acestui scop, pe platforme betonate, si evacuate cat mai repede;
* nu se permite stocarea in vrac, in grămezi deschise, decât a deșeurilor nepericuloase, si stabile, precum: betoane, moloz, deșeuri metalice;
* toate deșeurile periculoase vor fi stocate in spatii betonate, acoperite, in containere adecvate
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* in cazul producerii de scurgerile de ulei/combustibil/alte produse chimice se va acționa imediat cu mijloace absorbante. Daca este cazul se va curata zona afectata iar pământul contaminat va fi excavat si preluat pentru depozitare, tratare sau eliminare de către firme autorizate.
* apele uzate rezultate din cadrul organizării de șantier se vor evacua controlat si se va evita deversarea lor la sol;
* toate produsele de natura chimica utilizate vor fi amplasate in spatii amenajate, ferite de acțiunea ploii sau vântului. Daca vor exista rezervoare de combustibil/ulei pe amplasament acestea vor fi amplasate pe platforme etanșe, eventual dotate cu sisteme de reținere a hidrocarburilor;
* solul fertil va fi stocat separat si reutilizat pe amplasament;

Prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea:

Deșeurile rezultate pe perioada realizare a lucrărilor, vor fi colectate corespunzător si predate spre valorificare / eliminare în baza unui contract unui operator autorizat.

Pentru reducerea impactului produs de deșeuri se propune următorul mod de gestionare al deșeurilor pe amplasament, corelat cu modul propus de desfășurare al proiectului.

La eliberarea amplasamentului de deșeuri se vor avea in vedere ca mod de gestionare a deșeurilor următoarele alternative, in ordinea recomandata a importantei: reutilizarea, valorificarea prin reciclare, valorificarea energetică, eliminarea cu valorificarea energetica, eliminarea prin incinerare, eliminarea pe depozite de deșeuri.

Se va realiza o segregare cat mai detaliata a deșeurilor atât pe baza materialelor componente cat si a periculozității deșeurilor, pentru a asigura o valorificare cat mai ridicata si riscuri cat mai mici.

Toate containerele, spatiile de stocare vor purta etichete cu codul deșeului conform HG 856/2002 si cu denumirea uzuala a deșeului.

Se va realiza transportul, valorificarea si eliminarea deșeurilor numai cu societăți autorizate pentru aceste operațiuni si care prezinta codul respectiv al deșeului in autorizație.

Grămezile ce conțin materiale pulverulente se vor stoca pe cat posibil in zone cu scurgere redusa a apelor pluviale si se vor stropi periodic cu apa pentru evitarea formarii și angrenării prafului. In măsura posibilităților se vor reutiliza (eventual după concasare) ca materiale de umplutura pe amplasament sau pe alte amplasamente pentru lucrări de rambleiere, nivelare teren.

Alte fracții: polistiren, cauciuc, sticla, izolații bituminoase, vata minerala. Se vor separa materialele vizibil contaminate ( cu uleiuri, vopsea, produse petroliere etc) si acestea se vor stoca in containere, in spatii acoperite si betonate in containere acoperite pe platforme betonate. Materialele cu potențial energetic (polistiren, cauciuc, izolații bituminoase, inclusiv periculoase) vor fi valorificate prin instalații autorizate. Materialele nevalorificabile vor fi eliminate de depozite autorizate.

Deșeurile rezultate de la personalul si activitatea firmelor de construcție. Deșeurile menajere vor fi colectate in pubele/containere adecvate, deșeurile de ambalaje vor fi colectate separat in vederea reciclării, iar deșeurile periculoase (uleiuri, materiale absorbante) in recipiente etanși in spatii betonate si acoperite.

* deșeurile reciclabile – plastic, hârtie, carton, lemn, sticla, metal, etc se vor precolecta in recipiente separate si vor fi predate operatorului economic autorizat contractat in vederea valorificării.
* deșeurile inerte (betonul, amestecurile sau fracțiile separate de beton) se va valorifica intern ca material de umplutura in zona șantierului sau material de umplutura pe drumuri nemodernizate sau pe alte amplasamente;
* materialele izolante/hidroizolante se vor preda unui operator specializat autorizat și se va menționa denumirea acestuia;
* gospodărirea substanțelor și preparatelor chimice periculoase:

Gestionarea produselor chimice utilizare se va realiza cu respectarea procedurilor interne si a cerințelor legale in vigoare.

Substanțele și preparatele chimice periculoase utilizate și/sau produse:

Produsele utilizate sunt cele specifice domeniului construcțiilor: motorina, butelii de acetilena, butelii de oxigen.

Modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației:

Toate produsele utilizate se vor stoca pe stații betonate, acoperite, îngrădite si securizate. In măsura posibilităților se vor utiliza construcțiile existente pe amplasament. Pentru materialele explozibile se vor lua masuri sporite de securitate.

Pentru cazuri de urgenta (deversări accidentale), se va asigura disponibilitatea pe amplasament a kiturilor de intervenție în caz de poluări accidentale.

**Lucrări de organizare de șantier**:

Lucrările de organizare de șantier se vor realiza conform proiectului și se vor desfășura doar pe amplasamentul destinat acestuia. Organizarea de șantier va avea un caracter unitar pentru realizarea în întregime a investiției. Lucrările nu implica efecte suplimentare față de situația existentă, acestea nereprezentând un factor de poluare în plus în zona nici în timpul execuției investitei, dar mai ales la finalizarea lucrărilor.

Se vor întocmi grafice de execuție a lucrărilor.

Se vor lua masuri specifice privind protecția și securitatea muncii:

* zonele periculoase vor fi marcate cu placaje și inscripții;
* toate dispozitivele, mecanismele și utilajele vor fi verificate în conformitate cu normele în vigoare;
* asigurarea cu forță de munca calificata și care să cunoască măsurile de protecție a muncii în vigoare.
* împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadru metalic și plasă de sârmă.
* realizarea unui branșament electric îngropat de la rețeaua electrică existentă.
* realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor și mortarelor.
* realizarea unui banc de lucru pentru îndreptarea, tăierea și fasonarea oțelului beton.
* realizarea unei platforme de lucru pentru pozarea malaxorului pentru prepararea betoanelor și mortarelor loco-obiect.
* branșament existent la rețeaua proprie de alimentare cu apa.

Pentru protecția mediului înconjurător se vor respecta prevederile actelor normative cu privire la organizarea de șantier, depozitarea combustibililor, a deșeurilor în locuri special amenajate. La executarea lucrărilor se vor folosi numai utilaje și mijloace de transport ce corespund din punct de vedere tehnic în vederea evitării poluării mediului cu noxe sau materiale de construcție în vrac. Se va asigura managementul corespunzător al deșeurilor.

Organizarea de șantier se va realiza în interiorul amplasamentului, executantului revenindu-i în exclusivitate responsabilitatea modului cum își organizează șantierul.

Contractantul lucrărilor de execuție este responsabil și are obligația sa asigure construirea spatiilor necesare activității de supraveghere a execuției, testare precum și pentru depozitarea materialelor necesare realizării investiției.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS cu toți oamenii care iau parte la procesul de realizare a investiției ; instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;

b6) riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

c) Amplasarea proiectelor:

    c1) utilizarea actuală si aprobată a terenurilor: conform certificatului de urbanism nr. 20 din 27.02.2023 emis de Primăria Comunei Crișeni, imobilul este constituit din teren particular , proprietatea SC Comfrig S.R.L. înscris în extras Carte Funciară , nr. 54005 nr. cad. 54005 în suprafața de 19977 mp și este situat în intravilanul localității Crișeni

c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia: Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul.

d) Tipurile si caracteristicile impactului potenţial:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie și funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie și funcţionare;

 d5) probabilitatea impactului - redusă, în condiţiile exploatării instalaţiilor în conformitate cu procedurile de lucru și respectării legislației în vigoare. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* **Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină revizuirea autorizaţiei de mediu.**

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Filomela Pop